एक लम्हे के बाद मिले पुराने सहपाठी तो खिल उठे चेहरे
जवाहर नवोदय स्कूल में हुआ भूतपूर्व छात्रों का सम्मेलन
भास्कर संवाददाता|श्योपुर
सभी पुराने सहपाठी एक साल के अंतराल के बाद एक ही जगह इकठ्ठे हुए तो एक दूजे से मिलकर चेहरे खिल उठे। छात्र-छात्राओं ने अपने अनुभव सुनाए तो सांस्कृतिक कार्यक्रम में जमकर मौजमस्ती की। मौका था जवाहर नवोदय विद्यालय में भूतपूर्व छात्रों के सम्मेलन का। यह आयोजन शनिवार को सुबह नौ बजे से शाम 5 बजे तक चला। जिसमें जिलेभर के प्रथम बैच के भी छात्रों ने शिरकत की।
जवाहर नवोदय विद्यालय में भूतपूर्व छात्रों के इस सम्मेलन में 100 छात्र-छात्राओं ने शिरकत की। इनमें प्रथम बैच में पढ़कर निकले छात्र-छात्राएं भी शामिल हुए। इस सम्मेलन का शुभारंभ सुबह नौ बजे प्राचार्य एसके त्रिपाठी ने किया। बाद में छात्र-छात्राओं की विभिन्न क्लासों में कॅरियर काउंसलिंग कराई गई। विद्यार्थियों ने अपने पुराने अनुभव और संस्मरण सुनाए। द्वितीय सत्र में रंगारंग सांस्कृतिक कार्यक्रम रखा गया। जिसमें विद्यार्थियों ने मनमोहक कार्यक्रम प्रस्तुत किए। देर शाम फिर से मिलने की आकांक्षा के साथ पुराने सहपाठियों ने एक दूसरे से विदाई ली। इस कार्यक्रम के आयोजन में आरके शर्मा, एसके शर्मा, सुमंति तिर्की,सरिता मिश्रा, वीके गौतम ने विशेष सहयोग किया।
जवाहर नवोदय विद्यालय में हुआ भूतपूर्व छात्रों का सम्मेलन।
hin_Deva hin_Deva san_Deva hin_Deva hin_Deva awa_Deva